31993R2915
L 264/29
JURNALUL OFÍCIAL AL UNIUNII EUROPENE
REGULAMENTUL (CEE) NR. 2915/93 AL COMISIEI
din 22 octombrie 1993
de modificare a Regulamentului (CEE) nr. 3077/78 privind constatarea echivalenței atestatelor care însoțesc importurile de hamei din țări terțe cu certificatele comunitare
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de Regulamentul (CEE) nr. 3124/92 (2), în special articolul 5 alineatul (2),
întrucât Regulamentul (CEE) nr. 3077/78 (3), modificat ultima dată de Regulamentul (CEE) nr. 2238/91 (4), recunoaște echivalența cu certificatele comunitare a atestatelor care însoțesc hameiul importat din anumite țări terțe și prezintă lista serviciilor din aceste țări autorizate să emită atestate de echivalență, precum și a produselor reglementate; întrucât, ca urmare a unor evenimente politice ulterioare, este necesar ca această listă să fie revizuită; întrucât serviciile în cauză din respectivele țări terțe au datoria de a actualiza informațiile din anexa la prezentul regulament și de a le comunica serviciilor Comisiei, într-un spirit de strânsă cooperare;
întrucât Ungaria s-a angajat ulterior să respecte cerințele prevăzute pentru comercializarea hameiului și a produselor derivate din hamei și a autorizat un serviciu care să emită atestate de echivalență; întrucât, prin urmare, aceste atestate trebuie să fie recunoscute ca fiind echivalente cu certificatele comunitare și produsele pe care le reglementează să fie introduse în liberă circulație; întrucât anexa la Regulamentul (CEE) nr. 3077/78 trebuie să fie completată în acest sens;
întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
Regulamentul (CEE) nr. 3077/78 se modifică după cum urmează:
1.
La articolul 1 se adaugă următoarea teză:
„Anexa se revizuiește pe baza informațiilor comunicate de țările terțe.”
2.
Anexa se înlocuiește cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 octombrie 1993.